Latas

Latas – oficiali Latvijos valiuta, cirkuliavusi 1922–1940 ir 1993–2013 metų laikotarpiais, sutrumpintai „Ls“. Latas padalintas į 100 santimų.

Apyvartoje buvo 1, 2, 5, 10, 20, ir 50 santimų, 1, 2, 10 ir 100 latų monetos, taip pat 5, 10, 20, 50, 100 ir 500 latų banknotai.

2014 m. sausio 1 d. latas buvo pakeistas euru.

Istorija 
Latus pradėta naudoti 1922 m., pakeitus Latvijos rublius, kursu 50 rublių = 1 latas. Kai 1940 m. Latvija buvo įtraukta į SSRS sudėtį, latus pakeitė SSRS rublis.

Monetos buvo 1, 2, 5, 10, 20 ir 50 santimų, 1, 2 ir 5 latų nominacijos. 1 ir daugiau latų nominacijos buvo kaldinamos iš sidabro.

1922 m. Latvijos bankas išleido 20, 25, 50, 100 ir 500 latų nominacijas. Jis taip pat išleido 10 latų banknotą, kuris buvo 500 rublių banknotas, papildomai užspausdintas su nauja nominaliąja verte.

1990 m. pradžioje vėl pradėti naudoti Latvijos rubliai. 1993 m. vėl įvesti latai, pakeitus Latvijos rublius, kursu 1 latas = 200 rublių.

Monetos išleistos 1, 2, 5, 10, 20, 50 santimų, ir 1, 2 latų nominacijomis.

Banknotai

Monetos 

Currency Exchange in Latvia  – Latvian currency exchange market comparison.

Taip pat skaitykite 
 Latvijos Euro monetos
 Latvijos rublis

Šaltiniai

Nuorodos 

Europos istorinės valiutos
Latvijos finansai